Държавен вестник, бр. 87, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  87
МИНИСТЕРСКИ СЪВЕТ
ПОСТАНОВЛЕНИЕ № 293
ОТ 27 ОКТОМВРИ 2011 Г.
за приемане на Наредба за реда за класи­
фициране на растенията и веществата като 
наркотични
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за реда 
за класифициране на растенията и веществата 
като наркотични.
Заключителни разпоредби
§ 1. В Правилника за организацията и 
дейността на Националния съвет по нарко­
тичните вещества, приет с Постановление 
№ 10 на Министерския съвет от 2001 г. 
(обн., ДВ, бр. 8 от 2001 г.; изм. и доп., бр. 
86 от 2004 г., бр. 78 и 96 от 2005 г., бр. 49 
от 2006 г., бр. 45 и 93 от 2009 г., бр. 5 от 
2010 г. и бр. 7 и 31 от 2011 г.), се правят след­
ните изменения и допълнения:
1. В чл. 13 ал. 1 се изменя така:
„(1) Експертният съвет се състои от 9 
членове, от които 8 експерти в областта на 
медицината, фармацията или  химията и един 
представител на Националния фокусен център 
по наркотици и наркомании към Националния 
център по наркомании.“
2. Член 14 се отменя.
§ 2. Постановлението влиза в сила от 
10 ноември 2011 г.
За министър-председател:
Симеон Дянков
Главен секретар на Министерския съвет:
Росен Желязков
НАРЕДБА
за реда за класифициране на растенията и 
веществата като наркотични
Раздел І
Общи положения
Чл. 1. (1) С наредбата се определя редът за 
класифициране на растенията и веществата 
като наркотични.
(2) Наименованията на наркотичните 
вещества се съдържат в списъци съгласно 
приложенията към чл. 3.
Чл. 2. С наредбата се определят условията 
и редът за включването и заличаването на 
растения и вещества като наркотични, както 
и за прехвърлянето им в съответните списъци.
Раздел ІІ
Списъци с наркотични вещества
Чл. 3. Растенията и веществата по смисъла 
на чл. 3, ал. 2 от Закона за контрол върху нар­
котичните вещества и прекурсорите (ЗКНВП) 
се класифицират, както следва:
1. Списък I – Растения и вещества с ви­
сока степен на риск за общественото здраве 
поради вредния ефект от злоупотребата с 
тях, забранени за приложение в хуманната 
и ветеринарната медицина, съгласно прило­
жение № 1;
2. Списък II – Вещества с висока степен 
на риск, намиращи приложение в хуманната 
и ветеринарната медицина, съгласно прило­
жение № 2;
3. Списък III – Рискови вещества съгласно 
приложение № 3.
Чл. 4. (1) Списъците по чл. 3 съдържат 
общоприетото международно непатентно 
наименование на веществата (INN) и/или 
систематичното им наименование съгласно 
номенклатурата на Международния съюз за 
чиста и приложна химия (IUPAC).
(2) Списъците съдържат и други наимено­
вания на веществата: непатентни, тривиални, 
акроними, кодови.
Раздел ІІІ
Условия и ред за включването и заличаването 
на растения и вещества като наркотични, 
както и за прехвърлянето им от един списък 
в друг
Чл. 5. (1) Предложения за промяна в спи­
съците по чл. 3 се правят до председателя на 
Националния съвет по наркотичните вещества 
(НСНВ) към Министерския съвет.
(2) Предложенията по ал. 1 се мотивират.
Чл. 6. Председателят на НСНВ възлага 
на експертния съвет по чл. 14, ал. 2 ЗКНВП 
изготвянето на становище по всяко предложе­
ние по чл. 5 за включване на нови растения и 
вещества, за заличаването или прехвърлянето 
им от един списък в друг.
Чл. 7. Предложените растения и вещества 
могат да се определят като наркотични при 
наличие на някое от следните условия:
1. имат доказано психоактивно действие;
2. могат да предизвикат състояние на за­
висимост;
3. могат да предизвикат вредни въздействия, 
сходни с тези на упойващите и психотропните 
вещества;
4. могат да бъдат преобразувани в упойващи 
или психотропни вещества;
5. има данни за злоупотреба в друга държава;
6. поставени са под контрол в друга държава.
Чл. 8. (1) Заседанията на експертния съвет 
по чл. 6 са редовни, ако на тях присъстват 
най-малко две трети от неговите членове.
(2) Експертният съвет взема решение с 
мнозинство от две трети от присъстващите.